|  |
| --- |
| 11. SJEDNICA GRADSKOG VIJEĆA GRADA POŽEGETOČKA 1. DNEVNOG REDAI Z V J E Š Ć Eo radu Gradonačelnika Grada Požege za razdoblje od 1. srpnja do 31. prosinca 2021. godinePREDLAGATELJ: Gradonačelnik Grada PožegeIZVJESTITELJ: Gradonačelnik Grada PožegeOžujak 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-09/22-01/2

URBROJ: 2177-1-01/01-22-4

Požega, 15. ožujka 2022.

GRADSKOM VIJEĆU GRADA POŽEGE

PREDMET: Izvješće o radu Gradonačelnika Grada Požege za razdoblje od 1. srpnja do 31. prosinca 2022. godine - dostavlja se

Na osnovi članka 35.b stavka 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21.), dostavlja se Naslovu na razmatranje i usvajanje Izvješće o radu Gradonačelnika Grada Požege za razdoblje od 1. srpnja do 31. prosinca 2021. godine te Prijedlog Zaključka u svezi navedenog Izvješća.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege
2. Prijedlog Zaključka Gradskog vijeća Grada Požege
3. Izvješće o radu Gradonačelnika Grada Požege za razdoblje

od 1. srpnja do 31. prosinca 2021. godine



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-09/22-01/2

URBROJ: 2177-1-01/01-22-2

Požega, 15. ožujka 2022.

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) te članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 15. ožujaka 2022. godine, donosi

Z A K L J U Č A K

Gradonačelnik Grada Požege podnosi Gradskom vijeću Grada Požege na razmatranje i usvajanje Izvješće o radu za razdoblje od 1. srpnja do 31. prosinca 2021. godine.

GRADONAČELNIK

 dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADSKO VIJEĆE

KLASA: 024-09/22-01/2

URBROJ: 2177-1-02/01-22- 3

Požega, \_\_. ožujka 2022.

Na temelju članka 35. stavka 1. točke 6., u svezi s člankom 35.b stavkom 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 20. i članka 119. stavka 1. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 11. sjednici, održanoj dana \_\_. ožujka 2022. godine, donosi

Z A K L J U Č A K

o prihvaćanju Izvješća o radu Gradonačelnika Grada Požege za razdoblje

od 1. srpnja do 31. prosinca 2021. godine

I.

Gradsko vijeće Grada Požege prihvaća Izvješće o radu Gradonačelnika Grada Požege za razdoblje od 1. srpnja do 31. prosinca 2021. godine.

II.

Ovaj će se Zaključak objaviti u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Gradonačelniku, ovdje
2. Upravnim tijelima Grada Požege
3. Pismohrani



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 024-09/22-01/2

URBROJ: 2177-1-01/01-22-1

POŽEGA, 15. ožujka 2022.

GRADSKOM VIJEĆU GRADA POŽEGE

Na temelju članka 35.b Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13.- pročišćeni tekst, 137/15.- ispravak, 123/17., 98/19. i 144/20.) i članka 66. stavka 1. Statuta Grada Požege (Službene novine Grada Požege, broj: 2/21.- u nastavku teksta: Statut), podnosim

I Z V J E Š Ć E

o radu za razdoblje od 1. srpnja do 31. prosinca 2021. godine

1. UVOD

Na temelju odredbi Statuta Gradonačelnik Grada Požege (u nastavku teksta: Gradonačelnik) priprema prijedloge općih akata, izvršava i osigurava izvršenje općih akata koje donosi Gradsko vijeće kao predstavničko tijelo, utvrđuje prijedlog proračuna Grada Požege i izvršenje proračuna, predlaže Gradskom vijeću donošenje proračuna, odluke o izvršavanju proračuna te polugodišnjeg i godišnjeg izvještaja o izvršavanju proračuna, upravlja pokretninama, nekretninama i imovinom u vlasništvu Grada Požege, odlučuje o stjecanju i otuđivanju pokretnina i nekretnina te drugom raspolaganju imovinom Grada Požege (čija pojedinačna vrijednost ne prelazi 0,5% iznosa prihoda bez primitka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom, ako je stjecanje i otuđivanje planirano u Proračunu Grada Požege i provedeno u skladu sa zakonskim propisima), donosi pravilnik o unutarnjem redu za upravna tijela Grada Požege, donosi odluku o kriterijima za ocjenjivanje službenika i namještenika, te načinu provođenja ocjenjivanja, utvrđuje plan prijma u službu u upravna tijela Grada Požege, predlaže izradu prostornog plana kao i njegove izmjene i dopune, organizira zaštitu od požara na području Grada Požege i vodi brigu o uspješnom provođenju i poduzimanju mjera za unapređenje zaštite od požara, usmjerava djelovanje upravnih odjela i službi Grada Požege u obavljanju poslova iz samoupravnog djelokruga Grada Požege, nadzire rad upravnih odjela i službi u samoupravnom djelokrugu i poslovima državne uprave, daje mišljenje o prijedlozima koje podnose drugi ovlašteni predlagatelji i dr.

Odredbom članka 120. Statuta propisano je da Gradonačelnik u poslovima iz svog djelokruga donosi zaključke, rješenja, pravilnike i druge opće akte kada je na to ovlašten zakonom ili općim aktom Gradskog vijeća.

2. AKTIVNOSTI GRADONAČELNIKA KAO NOSITELJA IZVRŠNE VLASTI

1. Sukladno ovlastima Gradonačelnika iz članka 62. Statuta i djelokrugu poslova Upravnog odjela za samoupravu, u razdoblju od 1. srpnja do 31. prosinca 2021. godine (u nastavku teksta: izvještajno razdoblje), Gradonačelnik je utvrdio prijedloge akata koji su usvojeni na Gradskom vijeću Grada Požege (u nastavku teksta: Gradsko vijeće), kako slijedi:

Na 2. sjednici Gradskog vijeća (2. srpnja 2021. godine):

1. [Rješenje o imenovanju:](https://www.pozega.hr/images/stories/Dokumenti/vijece/2021/02.%20sjednica/02.%20sj.%20-%2001.%20-%20RADNA%20TIJELA%20GV.docx) Odbora za određivanje imena ulica i trgova, Odbora za međugradsku i međunarodnu suradnju, Savjeta za zaslužne građene i javna priznanja i Odbora za financije

2. [Rješenje o razrješenju:](https://www.pozega.hr/images/stories/Dokumenti/vijece/2021/02.%20sjednica/02.%20sj.%20-%2002.%20-%20USTANOVE%20razrjesenje.docx) Upravnog vijeća Gradskog muzeja Požega, Upravnog vijeća Gradske knjižnice Požega i Upravnog vijeća Gradskog kazališta Požega

3. [Rješenje o imenovanju:](https://www.pozega.hr/images/stories/Dokumenti/vijece/2021/02.%20sjednica/02.%20sj.%20-%2003.%20-%20USTANOVE%20imenovanje.docx) Upravnog vijeća Gradskog muzeja Požega, Upravnog vijeća Gradske knjižnice Požega i Upravnog vijeća Gradskog kazališta Požega

4. [Zaključak o opozivu i predlaganju članova u Nadzori odbor](https://www.pozega.hr/images/stories/Dokumenti/vijece/2021/02.%20sjednica/02.%20sj.%20-%2004.%20-%20Komunalac%20i%20Tekija%20NO.docx): Tekije d.o.o. i Komunalca Požega d.o.o.

5. Rješenje o razrješenju Povjerenstva za procjenu šteta od elementarnih nepogoda i Rješenje o imenovanju Povjerenstva za procjenu šteta od elementarnih nepogoda

6. Izvješće će o korištenju proračunske zalihe za siječanj - svibanj 2021. godine

7. Godišnji izvještaj o izvršenju Proračuna Grada Požege za 2020. godinu

8. Izvješće o izvršenju Programa održavanja komunalne infrastrukture u Gradu Požegi i prigradskim naseljima za 2020. godini

9. Izvješće o izvršenju Programa građenja objekata i uređaja komunalne infrastrukture za 2020. godini

10. Izvješće o realizaciji programa javnih potreba za 2020. godinu: u kulturi, u predškolskom odgoju i školstvu, u sportu, u socijalnoj skrbi i u turizmu i ostalih udruga i društava građana

11. Odluka o izmjenama i dopunama Odluke o ustrojstvu upravnih tijela Grada Požege

12. Odluka o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege od lipnja do 31. prosinca 2021. godine

13. Odluka o naknadama za rad članova Gradskog vijeća i njezinih radnih tijela i radnih tijela u koje članove imenuje Gradsko vijeće Grada Požege

14. Odluka o davanju prethodne suglasnosti na Statut Javne vatrogasne postrojbe Grada Požege

Na 3. izvanrednoj sjednici Gradskog vijeća (7. rujna 2021. godine):

* + - 1. Odluka o raspodjeli sredstava pomoći za ublažavanje i uklanjanje posljedica prirodnih nepogoda nastalih u lipnju 2021. godine

Na 4. sjednici Gradskog vijeća (29. rujna 2021. godine):

1. Zaključak o usvajanju Izvješća Gradonačelnika Grada Požege o radu za razdoblje od 1. siječnja do 30. lipnja 2021. godine
2. Zaključak o usvajanju Izvješća o korištenju proračunske zalihe za mjesec: lipanj, srpanj i kolovoz 2021. godine
3. Polugodišnji izvještaj o izvršenju Proračuna Grada Požege za 2021. godinu
4. Zaključak o prihvaćanju Izvješća o realizaciji Programa javnih potreba za prvo polugodište 2021. godine: u kulturi, predškolskom odgoju i školstvu, u sportu, u socijalnoj skrbi i u turizmu i ostalih udruga i društava građana
5. Odluka o naknadi za korištenje odlagališta otpada na području druge jedinice lokalne samouprave
6. Odluka o prestanku Javne ustanove Sportski objekti Požega
7. Odluka o izradi IV. izmjena i dopuna Prostornog plana uređenja Grada Požege
8. Odluka o stavljanju izvan snage Pravilnika o jednostavnoj nabavi robe, usluga i radova te provedbi projektnih natječaja
9. Odluka o stavljanju izvan snage Odluke o odgodi naplate potraživanja prisilnim putem
10. Odluka o davanju suglasnosti za provedbu ulaganja u izgradnju Dječjeg vrtića u Mihaljevcima
11. Odluka o davanju suglasnosti za provedbu ulaganja u Društveno-rekreacijski centar u Vidovcima
12. Odluke o izmjenama i dopunama Odluke o koeficijentima za obračun plaće službenika i namještenika u upravnim tijelima Grada Požege
13. Rješenje o razrješenju i imenovanju člana Upravnog vijeća Gradskog kazališta Požega
14. Rješenje o razrješenju Povjerenstva za zakup poljoprivrednog zemljišta u vlasništvu Republike Hrvatske na području Grada Požege
15. Rješenje o imenovanju Povjerenstva za zakup poljoprivrednog zemljišta u vlasništvu Republike Hrvatske na području Grada Požege
16. Rješenje o razrješenju Povjerenstva za prodaju poljoprivrednog zemljišta u vlasništvu Republike Hrvatske na području Grada Požege
17. Rješenje o imenovanju Povjerenstva za prodaju poljoprivrednog zemljišta u vlasništvu Republike Hrvatske na području Grada Požege
18. Rješenje o razrješenju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Požege
19. Rješenje o imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Požege
20. Zaključak za imenovanje mrtvozornika za područje Grada Požege

Na 5. sjednici Gradskog vijeća (21. listopada 2021. godine):

1. Zaključak o usvajanju Izvješća o korištenju proračunske zalihe za mjesec rujan 2021. godine
2. Odluka o raspodjeli rezultata poslovanja Grada Požege za 2020. godinu
3. Izmjene i dopune Proračuna Grada Požege za 2021. godinu
4. Zaključak o usvajanju Izmjena i dopuna Programa rada Upravnih tijela Grada Požege za 2021. godinu
5. Odluka o izmjenama Odluke o izvršavanju proračuna Grada Požege za 2021. godinu
6. Izmjene i dopune Programa javnih potreba u kulturi u Gradu Požegi za 2021. godinu
7. Izmjene i dopune Programa javnih potreba u predškolskom odgoju i školstvu u Gradu Požegi za 2020. godinu
8. Izmjene i dopune Programa javnih potreba u sportu u Gradu Požegi za 2021. godinu
9. Izmjene i dopune Programa javnih potreba u socijalnoj srbi u Gradu Požegi za 2021. godinu
10. Izmjene i dopune Programa javnih potreba u turizmu i dugih udruga i društava građana u Gradu Požegi za 2021. godinu
11. Odluka o izmjeni i dopuni Odluke o mjerilima i načinu rasporeda sredstava komunalne naknade za komunalne djelatnosti za 2021. godinu
12. Izmjene Programa građenja objekata i uređaja komunalne infrastrukture za 2021. godinu
13. Izmjene Programa održavanja komunalne infrastrukture u Gradu Požegi i prigradskim naseljima za 2021. godinu
14. Odluka o izmjeni Odluke o rasporedu sredstava naknada za zadržavanje nezakonito izgrađenih zgrada u prostoru za 2021. godinu
15. Izmjena Programa utroška sredstava šumskog doprinosa za 2021. godinu
16. Odluka o sufinanciranju troškova Katoličke osnovne škole u Požegi u školskoj godini 2021./2022.
17. Odluka o izmjeni i dopuni Odluke o parkiranju
18. Javni poziv za isticanje kandidatura za izbor članova i zamjenika članova Savjeta mladih Grada Požege
19. Zaključak za imenovanje sudaca porotnika Županijskog suda u Slavonskom Brodu, Stalna služba u Požegi
20. Zaključak za imenovanje sudaca porotnika za mladež Županijskog suda u Slavonskom Brodu, Stalna služba u Požegi
21. Odluka o davanju na upravljanje i korištenje nekretnine (sportske građevine) udruzi MOTO KLUB „POŽEGA PROMET“
22. Odluka o izmjeni Odluke o naknadi za korištenje odlagališta otpada na području druge jedinice lokalne samouprave

Na 6. sjednici Gradskog vijeća (30. studeni 2021. godine):

1. Zaključak o usvajanju Izvješća o korištenju proračunske zalihe za mjesec listopad 2021. godine
2. Rješenje o imenovanju ravnateljice Gradske knjižnice Požega
3. Odluka o odricanju od prava prvokupa za nekretninu u Požegi, Županijska ulica br. 19
4. Odluka o načinu upravljanja i korištenja sportskih građevina u vlasništvu Grada Požege
5. Odluka o uspostavi urbanog područja Grada Požege
6. Odluka o izmjenama i dopunama Odluke o socijalnoj skrbi Grada Požege

Na 7. sjednici Gradskog vijeća (17. prosinca 2021. godine):

1. Zaključak o usvajanju Izvješća o korištenju proračunske zalihe za mjesec studeni 2021. godine
2. izmjena i dopuna Proračuna Grada Požege za 2021. godinu sa II. izmjenama i dopunama Plana razvojnih programa za 2021. godinu
3. Zaključak o usvajanju Programa o izmjenama i dopunama Programa rada upravnih tijela Grada Požege za 2021. godinu
4. Program o izmjenama i dopunama Programa javnih potreba za 2021. godinu: u kulturi, u predškolskom odgoju i školstvu, u sportu, u socijalnoj skrbi, te u turizmu i ostalih udruga i društava građana
5. II. izmjene Programa građenja objekata i uređaja komunalne infrastrukture za 2021. godinu
6. II. izmjene Programa održavanja komunalne infrastrukture u Gradu Požegi i prigradskim naseljima za 2021. godinu
7. Odluka o II. izmjeni Odluke o rasporedu sredstava naknada za zadržavanje nezakonito izgrađenih zgrada u prostoru za 2021. godinu
8. Proračun Grada Požege za 2022. godinu sa projekcijama za 2023. i 2024. godinu
9. Zaključak u usvajanju Programa rada upravnih tijela Grada Požege za 2022. godinu

Odluka o izvršavanju Proračuna Grada Požege za 2022. godinu

1. Program javnih potreba za 2022. godinu: u kulturi, u predškolskom odgoju i školstvu, u sportu, u socijalnoj skrbi, te u turizmu i ostalih udruga i društava građana
2. Odluka o mjerilima i načinu rasporeda sredstava komunalne naknade za komunalne djelatnosti za 2022. godinu
3. Program građenja objekata i uređaja komunalne infrastrukture za 2022. godinu
4. Program održavanja komunalne infrastrukture i Opseg radova na održavanju uređenog građevinskog zemljišta u Gradu Požegi i prigradskim naseljima za 2022. godinu
5. Odluka o rasporedu sredstava naknada za zadržavanje nezakonito izgrađene zgrade u prostoru za 2022. godinu
6. Program utroška sredstava šumskog doprinosa za 2022. godinu
7. Program korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2022. godini
8. Odluka o raspoređivanju sredstava za rad političkih stranaka i nezavisnih vijećnika u Gradskom vijeću Grada Požege za 2022. godinu
9. Odluka o pokretanju postupka izrade Strategije razvoja urbanog područja Grada Požege za razdoblje od 2021. do 2027. godine
10. Odluka o subvencioniranju obrta za čuvanje djece na području Grada Požege
11. Odluka o izmjeni Odluke o sufinanciranju smještaja djece u privatnim predškolskim ustanovama na području Grada Požege
12. Odluka o parkiranju
13. Odluka o kupnji poslovnog prostora, k.č.br. 2104, u k.o. Požega
14. Odluka o otpisu potraživanja
15. Odluka o produljenju važenja Strategije razvoja Grada Požege za razdoblje 2015. - 2020. godine

Na temelju posebnih propisa, a u skladu s planom proračuna Grada Požege za 2021. godinu u izvještajnom razdoblju, Gradonačelnik je pokrenuo određene aktivnosti te donio određene odluke, kako slijedi:

2. U izvještajnom razdoblju usvojena je Odluka o izmjenama i dopunama Odluke o ustrojstvu upravnih tijela (Službene novine Grada Požege, broj: 12/21.) (u nastavku teksta: Odluka o ustrojstvu), prema kojoj Upravni odjel za financije Grada Požege (u nastavku teksta: UOF) nastavlja raditi kao Upravni odjel za financije i proračun (u nastavku teksta: UOFIP).

 U izvještajnom razdoblju kroz UOFIP obavljeni su sljedeći poslovi:

- sastavljeni su polugodišnji i devetomjesečni financijski izvještaji za Grad Požegu i proračunske korisnike (Gradsku knjižnicu Požega, Gradsko kazalište Požega, Gradski muzej Požega, Dječji vrtić Požega, Javnu vatrogasnu postrojbu Grada Požega, Javnu ustanovu - Sportski objekti Požega, Lokalnu razvojnu agenciju Požega), te konsolidirani izvještaj za prvo polugodište 2021. godine,

- sastavljen je Polugodišnji obračun izvršenja proračuna Grada Požege za prvo polugodište 2021. godine, dostavljen Gradonačelniku i upućen na usvajanje Gradskom vijeću

- pripremljeni su prijedlozi dvaju rebalansa Proračuna Grada Požege za 2021. godinu, te upućeni na usvajanje Gradskom vijeću Grada Požege

- sastavljana su i predana izvješća obračuna PDV-a, te plaćanja PDV-a

- dane su Upute za izradu proračuna i financijskog plana proračunskih korisnika za razdoblje 2022.-2024. godine

- pripremljen je Prijedlog Proračuna Grada Požege sa projekcijama za razdoblje 2022.-2024. godine, te je isti upućen na usvajanje Gradskom vijeću

- dane su Upute za obavljanje redovitog godišnjeg popisa imovine, potraživanja i obveza na dan 31. prosinca 2021. godine

- obavljano je mjesečno praćenje izvršenja Proračuna

- obavljeni su mjesečni obračuni i isplate plaće i drugih primanja za zaposlene Grada Požege i zaposlene kod proračunskih korisnika, popunjavanje svih obrazaca u svezi isplata, te dostavljanje istih Poreznoj upravi

- obavljeni su mjesečni obračuni i isplate naknada gradskim vijećnicima, članovima radnih tijela Gradskog vijeća i povjerenstava

 - obavljeno je mjesečno usklađivanje analitičke i sintetičke evidencije

- svakodnevno su obavljani poslovi u svezi praćenja priljeva novčanih sredstava, utvrđivanja zakonske i računske ispravnosti dokumenata (ulaznih računa, blagajni, temeljnica, izvoda), kontiranja i knjiženja dokumenata, vođenja blagajničkog poslovanja, vođenja analitičke evidencije dugotrajne imovine i sitnog inventara, vođenja knjige ulaznih i izlaznih računa, podmirivanja obveza prema dobavljačima za Grad i proračunske korisnike, sastavljanje prijedloga kompenzacija i knjiženja istih,

- upućene su opomene za pojedina ostala nenaplaćena potraživanja

- zaposleni u Upravnom odjelu pratili su putem weba stručne radionice u organizaciji Libusofta, Zagreb i drugih firmi koje se bave računovodstvom i financijama,

- praćeni su zakonski propisi u cilju primjene istih, te drugi poslovi.

Planirana sredstva kroz UOF i UOFIP u iznosu 15.066.475,00 kn, realizirana su u izvještajnom razdoblju u iznosu 6.609.199,65 kn za projekte i aktivnosti planirane programom rada i proračunom.

3. Odlukom o ustrojstvu, u izvještajnom razdoblju ustrojen je Upravni odjel za društvene djelatnosti koji obavlja poslove na osiguranju uvjeta za zadovoljavanje lokalnih potreba stanovnika Grada Požege u području brige o djeci, obrazovanja i odgoja, socijalne skrbi i zdravstva kao i područja kulture, sporta i tehničke kulture.

FINANCIRANJE UDRUGA

Gradonačelnik je raspisao Javni poziv za financiranje potreba udruga građana iz područja kulture u 2021. godini, KLASA: 402-01/20-01/6, URBROJ: 2177/01-01/01-20-3 od 20. rujna 2020. godine. Povjerenstvo za kulturu bodovalo je prijavljene udruge i sastavilo prijedlog Odluke o financiranju udruga u kulturi. Nakon razmatranja Gradonačelnik donosi Odluku o financiranju udruga u kulturi temeljem koje su u izvještajnom razdoblju od srpnja do kraja prosinca odobrena sredstva za isplatu sljedećim udrugama:

- Povijesnoj postrojbi Trenkovi panduri,

- Ogranku Matice hrvatske u Požegi,

- Gradskoj Glazbi Trenkovi Panduri,

- Požeškim čuvarima baštine Požege,

- Ruskoj kulturnoj udruzi Katjuša,

- Povijesnoj postrojbi Gradska straža Požega,

- Udruzi zavičajnih pisaca i slikala Požeško-slavonske županije Matko Peić i

- Folklornom ansamblu Požega.

Gradonačelnik je raspisao Javni poziv za financiranje javnih potreba građana iz područja predškolskog odgoja i obrazovanja, zdravstva i socijalne skrbi te ostalih udruga građana u 2021. godini KLASA: 402-01/20-01/4, URBROJ: 2177/01-01/01-20-3 od 20. rujna 2020. godine. Povjerenstvo za raspodjelu sredstava udrugama bodovalo je prijavljene udruge i sastavilo prijedlog Odluke o financiranju udruga u kulturi. Nakon razmatranja Gradonačelnik donosi Odluku o financiranju udruga temeljem koje su u izvještajnom razdoblju odobrena sredstva za isplatu, kako slijedi:

\*udrugama invalida:

- Udruzi osoba s invaliditetom Grada Požege i Županije požeško-slavonske

- Udruzi slijepih Grada Požege i Požeško-slavonske županije

\*udrugama građana:

- Matici umirovljenika Grada Požege

- Društvu arhitektonskih i građevinskih inženjera i tehničara Požega

- Agenciji za nakladništvo i marketing, PAN PRESS

- Sportskom klubu Croatia

- Moto klubu Independent

- Zajednici tehničke kulture Požege

- Udruzi Humanum.

Gradonačelnik je raspisao je Javni poziv za financiranje javnih potreba udruga građana proizašlih iz Domovinskog rata i ratnih stradalnika u 2021. godini, KLASA: 402-01/20-01/3, URBROJ: 2177/01-01/01-20-3 od 20. rujna 2020. godine. Povjerenstvo za raspodjelu sredstava udrugama bodovalo je prijavljene udruge i sastavilo prijedlog Odluke o financiranju udruga u kulturi. Nakon razmatranja Gradonačelnik donosi Odluku o financiranju udruga temeljem koje su u izvještajnom razdoblju odobrena sredstva za isplatu udrugama proizašlim iz domovinskog rata, kako slijedi:

- Udruzi dragovoljaca i veterana domovinskog rata Republike Hrvatske Grada Požege i Požeško-slavonske županije

- HVIDRI Požega

- Udruzi hrvatskih dragovoljaca domovinskog rata Grada Požege

- Udruzi ratnih veterana hrvatski domobran, Ogranak Požega.

Nadalje, dio udruga financiran je izravno sukladno s odluci Gradonačelnika, a riječ je o udrugama koje ili nemaju obvezu prijaviti se na javni poziv poput vjerskih udruga ili se javljaju za aktivnosti koje nisu mogle biti planirane u vrijeme provođenja javnoga poziva. Ovim su putem odobrena sredstva sljedećim udrugama:

- Ličkom zavičajnom društvu Vila Velebita

- Udruzi glazbenika A vista! Požega

- Stolnom kaptolu sveti Petar

- Udruzi KAMP (Kulturna alternativna mladež Požege)

- Udruzi građana - SB plus

- Plesnoj radionici Ilijane Lončar

- Udruzi Požeške mažoretkinje

- Društvu naša djeca

- Hrvatskoj gorskoj službi spašavanja.

ODGOJ, OBRAZOVANJE I PREDŠKOLSKI ODGOJ

Stipendije učenicima - Gradonačelnik je raspisao Javni natječaj za dodjelu stipendije darovitim učenicima srednjih škola za školsku godinu 2021./2022., KLASA: 604-02/21-01/2, URBROJ:2177/01-01/01-21-6 od 17. studenog 2021. godine. Formirano je povjerenstvo za stipendiranje darovitih učenika koje donosi Odluku o dodjeli stipendije darovitim učenicima srednjih škola za školsku godinu 2021./2022., KLASA: 604-02/21-02/1, URBROJ: 2177/01-01/01-21-7 od 23. prosinca 2021. godine temeljem koje su potpisani Ugovori o stipendiranju s četiri darovita učenika. Iznos stipendije iznosi 500,00 kn po učeniku, mjesečno.

Stipendije studentima - Gradonačelnik je raspisao je Javni natječaj za dodjelu stipendije studentima s područja Grada Požege za 2021./2022. godinu, KLASA: 604-02/21-01/2, URBROJ: 2177/01-01/01-21-6 od 17. studenog 2021. godine. Formirano je Povjerenstvo za dodjelu stipendije koje donosi Odluku o dodjeli stipendije za akademsku godinu 2021./2022., KLASA: 604-01/21-01/42, URBROJ:2177/01-01/01-21-7 od 23. prosinca 2021. godine temeljem koje su potpisani Ugovori o stipendiranju s petnaest studenata. Iznos stipendije iznosi 1.000,00 kn po studentu, mjesečno.

Sufinanciranje privatnih dječjih vrtića - temeljem Odluke o sufinanciranju smještaja djece u privatnim predškolskim ustanovama na području Grada Požege (Službene novine broj: 17/12., 19/14. i 24/21.). sufinanciran je rad privatnih vrtića s 800,00 kn po djetetu, mjesečno.

Usvojena je Odluka o subvencioniranju obrta za čuvanje djece na području Grada Požege KLASA: 601-01/21-01/18, URBROJ: 2177/01-02/01-21-3 od 17. prosinca 2021. godine temeljem koje je subvencioniran rad djelatnosti obrta za čuvanje djece s 600,00 kn po djetetu, mjesečno.

Sufinanciranje Katoličke osnovne škole - Odlukom o sufinanciranju troškova Katoličke osnovne škole u Požegi, u školskoj godini 2021./2022., KLASA: 602-02/21-03/1, URBROJ: 2177/01-02/01-21-4 od 21. listopada 2021. godine sufinanciran je rad Katoličke osnovne škole u Požegi i to materijalni troškovi i trošak plaće za dva učitelja u produženom boravku. Nadalje, temeljem Zaključka Gradonačelnika, KLASA: 402-08/21-01/271, URBROJ: 2177/01-05/03-21-3 od 21. prosinca 2021. godine isplaćena su sredstva za projekt Eko škola.

Sufinanciranje Gimnazije u Požegi - zaključkom gradonačelnika, KLASA: 602-01/21-01/29, URBROJ: 2177/01-05/03-21-3 od 29. studenog 2021. godine isplaćena je kapitalna pomoć za potrebe redovnog poslovanja, a zaključkom, KLASA: 402-08/21-01/263, URBROJ: 2177/01-05/03-21-3 od 9. prosinca 2021. godine, isplaćena je tekuća pomoć za potreba redovnog poslovanja.

Sufinanciranje Studentskog centara - zaključkom, KLASA: 402-01/21-01/199, URBROJ: 2177/01-04/07-21-4 od 23. rujna 2021. godine dodijeljena su sredstva tekuće pomoći Studentskom centru u Požegi.

Grad Požega zajedno s osnovnim školama (OŠ Antuna Kanižlića, OŠ Julija Kempfa, OŠ Dobriša Cesarića) sudjeluje u programu Agencije za plaćanje u poljoprivredi, ribarstvu i ruralnom razvoju Medni dan 2021. godine. Program se provodi već nekoliko godina, a ima za cilj ponuditi učenicima prvih razrada osnovnih škola kvalitetan med domaćih, lokalnih proizvođača meda. U programu je sudjelovalo šest medara, s 164 teglice kvalitetnog meda.

SPORT I SPORTSKE MANIFESTACIJE

Temeljem članka 62. i 120. Statuta Grada Požege, Gradonačelnik je donio zaključke o financijskoj pomoći Požeškom sportskom savezu, kako slijedi:

- za redovnu djelatnost (zajedničke programe sporta, materijalne troškove i troškove održavanja sportskih objekata, stipendije vrhunskim sportašima, za suce, kotizacije i prijevoz, te za nužna kapitalna ulaganja)

- donacije za rad sportskih udruga i sufinanciranje kvalitetnog sporta

- donacije za rad sportskih udruga s invaliditetom

- sportske priredbe i manifestacije.

SOCIJALANA POMOĆ I POMOĆ OBITELJIMA I KUĆANSTVIMA

Sukladno Odluci o socijalnoj skrbi Grada Požege (Službene novine broj: 9/16., 2/18., 11/18., 19/19., 16/20. i 22/21.), odobrena su sredstva za:

- režijske troškove (za 312 korisnika zajamčene minimalne naknade)

- ogrjev (za 108 korisnika koji se griju na drva)

- za novorođeno dijete (26 obitelji)

- radne bilježnice (podmireni su troškovi kupnje radnih bilježnica za 1846 učenika osnovnih škola na području Grada Požege)

- subvencioniranje prehrane (podmiren je trošak prehrane za 46 učenika lošijeg imovinskog stanja u gradskim osnovnim školama)

- pomoć umirovljenicima s nižim mirovinama (novčana naknada isplaćena je za 49 umirovljenika, s mirovinama manjom od 1.200,00 kn)

- Akciju Nitko ne smije biti sam (u akciji je sudjelovalo 809 samaca iznad 70 godina)

- Božićnicu umirovljenicima (300 umirovljenika s područja Grada Požege).

TURIZAM I TURISTIČKE MANIFESTACIJE

U izvještajnom razdoblju Gradonačelnik je donio zaključke o isplati sredstva Turističkoj zajednici Grada Požege za rad i manifestacije (Okusi jeseni, Advent u Požegi, Doček Nove godine) te za promotivne aktivnosti zajednice.

FINANCIRANJE POTREBA U ŠKOLSTVU

Odlukom o kriterijima, mjerilima i načinu financiranja decentraliziranih funkcija osnovnog školstva u Gradu Požegi u 2021. godini (Službene novine broj: 8/21. i 26/21.) i Odlukom o financiranju Katoličke osnovne škole iz decentraliziranih sredstava u 2021. godini (Službene novine broj: 8/21. i 26/21.) financiran je prijevoz učenika osnovnih škola, materijalni i financijski rashodi, a izvršeno je i ulaganje u objekt OŠ Julija Kempfa.

PRORAČUNSKI KORISNICI

U okviru djelokruga rada Upravnog odjela za društvene djelatnosti kontroliran je rad proračunskih korisnika u kulturi (Gradskog kazališta Požega, Gradskog muzeja Požega i Gradske knjižnice Požega), u predškolskom odgoju (Dječjeg vrtića Požega), u osnovnoškolskom obrazovanju (OŠ Antuna Kanižlića, OŠ Dobriša Cesarića, OŠ Julija Kempfa), u sportu (Javne ustanove - Sportski objekti Požega), a obavljani su i poslovi vezani uz rad Vijeća srpske nacionalne manjine.

U izvještajnom razdoblju, na Gradskom vijeću Grada Požege usvojena je Odluka o prestanku Javne ustanove - Sportski objekti Požega. Gradonačelnik je sukladno navedenoj Odluci, donio je Odluku o imenovanju likvidatora Javne ustanove Sportski objekti Požega, KLASA: 022-05/21-01/19, URBROJ: 2177/01-01/01-21-1 od 15. studenog 2021. godine kojom je Matea Čeliković, mag.oec. imenovana za likvidatoricu navedene ustanove čija je zadaća završiti tekuće poslove ustanove i provest postupak likvidacije.

4. U izvještajnom razdoblju kroz Upravni odjel za komunalne djelatnosti i gospodarenje Grada Požege, u odnosu na planirana sredstva od 60.785.239,00 kn za 2021. godinu, realizirana su sredstva od 31.464.215,50 kn i to kroz program osnovne aktivnosti upravnih tijela, veterinarsko zdravstvenu zaštitu, održavanje, ulaganje, gospodarstvo, financiranje DVD-a i VZ, Civilnu zaštitu, te kroz programe vezane uz rad Odsjeka za gospodarstvo, poduzetništvo i europske integracije.

REDOVNA DJELATNOST

U području redovne djelatnosti upravnih tijela od ukupno planiranih 1.421.050,00 kn za 2021. godinu, realizirano je za projekte i aktivnosti u izvještajnom razdoblju 533.937,70 kn za sljedeće projekte, aktivnosti i troškove:

* troškovi za potrošenu električnu energiju po obračunu
* nastavljeno je s redovitim održavanjem dizala-platforme u objektu Gradske kuće u Požegi
* izvršeno je renoviranje i izrada natpisne ploče Matije Gupca i Radničke ulice i montaža na stup u naselju Dervišaga
* izvršen je popravak ograde mosta u Orljavskoj ulici u Požegi
* popravak oštećenih stupića na Trgu sv. Terezije
* izrada linijske rešetke u Ulici Ivana Gundulića
* sanacija nasipa uz nogometno igralište u Vidovcima
* Izvršena je adaptacija đerma u Donjim Emovcima
* Premije osiguranja po zaključenim policama osiguranja
* Isplaćena je naknada FZOEU
* u sklopu veterinarske zaštite životinja nastavljeno je s realizacijom Ugovora o obavljanju usluge skloništa za životinje i zbrinjavanje pasa, te je nastavljeno i sufinanciranje troškova sterilizacije i kastracije pasa i mačaka i mikročipiranje na području Grada Požege.

ODRŽAVANJE

U području Održavanja od ukupno planiranih 12.545.214,00 kn za 2021. godinu, u izvještajnom razdoblju realizirano je za projekte i aktivnosti 6.644.001,82 kn za sljedeće projekte i aktivnosti:

* održavanje javnih površina na kojima nije dopušten promet motornim vozilima
* dovršen je projekt izvanrednog održavanja Pakračke ulice u Požegi
* održavanje nerazvrstanih cesta, sanacije asfaltnih površina, vertikalna signalizacija nerazvrstanih cesta, održavanje makadama, horizontalna i svjetlosna signalizacija, sanacije asfaltnih površina, vertikalna, horizontalna i svjetlosna signalizacija bivše ceste ŽUC-a
* održavanje javne rasvjete temeljem godišnjeg ugovora i troškovi električne energije za javnu rasvjetu
* sakupljanje i odvoz otpada, javna higijena
* nabava cvjetnih sadnica za javne površine Grada Požege
* na temelju Ugovora o obavljanju usluge preventivne deratizacije na području Grada Požege nastavljeno je s jesenskom deratizacijom
* nabava materijala za potrebe Mjesnih domova
* različiti popravci za potrebe Mjesnih domova
* izvršena je izmjena prozorskih stakala na objektima u vlasništvu Grada Požege koja su oštećena nakon prirodne nepogode
* popravak instalacija u novom prostoru Turističke zajednice Grada Požege, popravak elektroinstalacije stanova u vlasništvu Grada Požege
* izvršen je popravak plinske instalacije u Poslovnom prostoru Udruge Mali princ.

ULAGANJE

U području Ulaganja od ukupno planiranih 13.255.105,00 kn za 2021. godinu, u izvještajnom razdoblju realizirano je za projekte i aktivnosti 2.500.831,57 kn za sljedeće projekte i aktivnosti:

* završeni su radovi na izgradnji kolnika, nogostupa i sustava odvodnje oborinskih voda u ulici Bana Tome Erdodyja Bakača.
* izrađena je projektna dokumentacija za izgradnju mosta na Orljavi, u Dervišagi
* završeni su radovi na uređenju pješačke staze Pod gradom u Požegi
* dovršeni su radovi na ugradnji rubnjaka u Ulici Eeugene Kvaternika
* financirana je izgradnja sustava odvodnje grobnog polja 11 na Groblju Krista Kralja u Požegi, te je izrađena el. instalacija na groblju Mihaljevci
* nastavljeno je sudjelovanje u realizaciji Projekta Aglomeracija Požega i Pleternica
* izrađena je Geodetska izmjera i izrada Geodetske snimke plohe za odlaganje otpada, te Usluga izračuna raspoloživog kapaciteta na odlagalištu Vinogradine
* izrada nadstrešnica u Marindvoru i Golobrdcima
* nastavljeni su radovi na održavanju dječjih igrališta
* izvršena je izmjena stolarije u društvenom domu u Gornjim Emovcima
* izvršena je rekonstrukcija autobusne nadstrešnice u Alagincima
* izrađena je projektna dokumentacija za izgradnju Dječjeg vrtića u Mihaljevcima i u Požegi
* nastavilo se na opremanju i uređenju prostora Požeške kuće i to: bojanje zidova, razvoj sadržaja za IT i multimediju, implementacija muzejskog dizajna
* izvršena je Rekonstrukcija stropnog oslika u Kući Arch
* u programu Darivanje zemljišta na dar u izvještajnom razdoblju sufinanciran je priključak za električnu energiju hrvatskom branitelju
* izrađena je procjena vrijednosti nekretnine u Ulici Matice hrvatske 3, u Požegi
* evidentiranje izvedenog stanja ceste na k.č.br.505 i 507 k.o. Donji Emovci
* podloga za projektiranje Dječjeg vrtića u Mihaljevcima
* parcelacija prema prostornom planu na k.č.br 826/1, k.o. Požega
* Izrađene su različite podloge za projektiranje.
* prometni elaborat ograničenja prolaska teretnih vozila kroz naselje Bankovci.
* izrađena je projektna dokumentacija za energetsku obnovu Društvenog doma u Seocima
* formiranje parcele za izgradnju mosta u Dervišagi
* nastavljeno je s postupkom donošenja V. izmjena i dopuna GUP-a Grada Požege pri čemu su održane dvije javne rasprave.

GOSPODARSTVO

U području Gospodarstva od ukupno planiranih 18.321.407,00 kn za 2021. godinu, u izvještajnom razdoblju realizirano je za projekte i aktivnosti 15.700.573,07 kn za sljedeće projekte i aktivnosti:

* potpisana su dva Ugovora o dodjeli potpora u turizmu
* potpisan je Ugovor o dodjeli potpore u turizmu za registriranje objekta vinotočje/kušaonica na području Grada Požege
* potpisan je Ugovor o isplati poticaja za uzgoj i držanje krava, te je nastavljeno sufinanciranje umjetnog osjemenjivanja krmača i nazimica i goveda
* nastavljeno je financiranje subvencije gradskog prijevoza sukladno Ugovoru o koncesiji za obavljanje unutarnjeg linijskog prijevoza putnika na području Grada Požege
* nastavljeno je financiranje rada reciklažnog dvorišta
* kroz program elementarne nepogode, izvršena je nabava potrebnog materijala za sanaciju oštećenih krovova nakon prirodne nepogode, nabavljen je kontejnerski sklop za potrebe NK Slavonija, izvršena je sanacija prostora u vlasništvu Grada Požege koji su oštećeni nakon prirodne nepogode, isplaćene su naknade prema 1926 korisnika za prirodne nepogode koje su se dogodile na području Grada Požege, u lipnju 2021. godine
* kroz program Poticanje zapošljavanja i razvoja poduzetništva potpisano je 11 Ugovora o dodjeli poticaja za početak obavljanja registrirane djelatnosti, te 10 Ugovora o dodjeli poticaja za zapošljavanje i razvoj poduzetništva za sufinanciranje 14 djelatnika
* potpisan je Ugovor o sufinanciranju projekta „Javni radovi“- otklanjanje posljedica elementarne nepogode sa Hrvatskim zavodom za zapošljavanje za sedam radnika.

VATROGASTVO

U području Vatrogastva od ukupno planiranih 746.000,00 kn za 2021. godinu, u izvještajnom razdoblju realizirano je 356.000,00 kn za isplatu donacija prema Dobrovoljnom vatrogasnom društvu i Vatrogasnoj zajednici.

CIVILNA ZAŠTITA

U području Civilne zaštite od ukupno planiranih 75.000,00 kn, u izvještajnom razdoblju realizirano je 17.475,25 kn za kupljenu dodatnu opremu za potrebe civilne zaštite.

ODSJEK ZA GOSPODARSTVO, PODUZETNIŠTVO I EUROPSKE INTEGRACIJE

Programi odsjeka za gospodarstvo, poduzetništvo i europske integracije planirani su kroz Upravni odjel za komunalne djelatnosti i gospodarenje u ukupnom iznosu od 14.421.463,00 kn za 2021. godinu i u izvještajnom razdoblju realizirani su u iznosu od 5.711.396,09 kn. Sredstva su predviđena i utrošena u svrhu realizacije projekta financiranih dijelom iz općih sredstava proračuna Grada, dijelom iz pomoći državnoga proračuna i strukturnih fondova Europske unije, te drugih izvora.

Rekonstrukcija i dogradnja DRC VIDOVCI **-** projekt obuhvaća obnovu stadiona nogometnog kluba Dinamo u Vidovcima, proširenje i uređenje društvenog doma te proširenje objekta na stadionu. Projektne aktivnosti obuhvaćaju: uređenje prostorija za fizioterapiju te uređenje dvorane za aerobik i fitness. U sklopu projekta izvršena je izrada izmjene projektne dokumentacije za izgradnju sportsko rekreacijske zgrade.

Požeške bolte **-** projekt podrazumijeva rekonstrukciju zgrade Gradskog muzeja i postavljanje stalnog muzejskog postava i dovršetak projekta uređenja centra za posjetitelje Požeška kuća.

Realizirani troškovi u izvještajnom razdoblju predstavljaju građevinske radove na zgradi Gradskog muzeja Požega, trošak stručnog i projektantskog nadzora nad izvođenjem radova, trošak opremanja Centra za posjetitelje „ Požeška kuća“ te intelektualne usluge vezane za upravljanje projektom.

Nastavljeno je s projektima Petica za dvoje IV i V faza, te troškovi koji su realizirani odnose se na rashode za zaposlene odnosno plaće pomoćnika u nastavi čija je zadaća pomoći učenicima s teškoćama koji ne mogu samostalno svladavati nastavne sadržaje kako bi se doprinijelo njihovoj uključenosti u izvođenje nastavnog plana i programa te boljoj uspostavi socijalne interakcije s ostalim učenicima te učiteljima i nastavnicima.

U programu PUK50 sredstva koja su realizirana odnose se na plaće teže zapošljivih žena, materijala potrebnih za obavljanje posla te edukacije kojima se povećala kvaliteta obrazovanja, a time i veća vjerojatnost zapošljavanja.

U programu Požeški limači**,** koji se odnosi na unaprjeđenje usluge ranog i predškolskog odgoja i obrazovanja u Dječjem vrtiću Požega kroz koji se financira plaća voditelja projekta te ostali materijalni rashodi, koji je uglavnom realiziran u I. polugodištu 2021. godine, u izvještajnom razdoblju nastali su troškovi vezani za materijalne rashode.

Programi Naša školska užina II. i III. odnose se na financiranje prehrane djece slabijeg imovinskog stanja u osnovnoj školi, troškovi koji su nastali u izvještajnom razdoblju odnose se na pokrivanje materijalnih rashoda, te izradu promo materijala.

Program Ulaganje u partnerska područja - Kreševo odnosi se na poboljšanje edukacijskih i komunalnih uvjeta u obrazovnim institucijama prijavitelja i partnera te ostvarivanje boljih uvjeta obrazovanja. Troškovi u izvještajnom razdoblju odnose se na izradu projektno-tehničke dokumentacije i objavu promo članka.

POTPISANI AKTI

Na temelju posebnih propisa u oblasti komunalnih djelatnosti, prostornog uređenja, gospodarstva, imovinsko-pravnih odnosa pokrenute su određene aktivnosti i usvojene su određene odluke, kako slijedi:

* izdano je 38 posebnih uvjeta gradnje i 28 potvrda Glavnog projekta
* potpisano je 39 ugovora o prokopu javne površine
* izdano je 9 Rješenja o privremenoj prometnoj regulaciji prometa
* u nadležnosti Upravnog odjela za komunalne djelatnosti i gospodarenje doneseno je 29
* odluka i zaključaka u svrhu izdavanja različitih suglasnosti, isplate sredstava i sl.
* donesen je i Zaključak o usvajanju Izvedbenog programa zimske službe za razdoblje 2021/2022. godine
* u području izdavanja rješenja za komunalnu naknadu, spomeničku rentu i komunalni doprinos izdano je 470 rješenja
* izdano je 88 Rješenja o naknadi za zadržavanje nezakonito izgrađene zgrade u prostoru
* izdano je 334 Rješenja o obračunu naknade za uređenje voda.

KOMUNALNO REDARSTVO

U području komunalnog redarstva izdano je:

* 105 rješenja o zakupu javnih površina
* 6 rješenja o uklanjanju ambrozije
* 36 zaključka o korištenju javne površine bez naknade
* napisano je 34 zapisnika, dopisa i službenih zabilješki u pogledu provođenja mjera sukladno odlukama Grada Požege.

PROMETNO REDARSTVO

U području prometnog redarstva izdano je 428 obavijesti o počinjenom prekršaju.

PODRUČJE NAPLATE PRIHODA

U svrhu naplate potraživanja izdano je ili pokrenuto:

* 482 opomena za najam javnih površina.
* 11 ovrha za komunalni doprinos.
* 45 opomena za komunalni doprinos.
* 93 opomena za naplatu naknade za nezakonito izgrađene zgrade u prostoru.
* 30 ovrha za naplatu spomeničke rente.
* 467 opomena za spomeničku rentu.
* izdano je 14 pojedinačnih ovrha za naplatu Naknade za uređenje voda i 2 opomene.
* 54 pojedinačnih ovrha za naplatu komunalne naknade i 2 opomene.
* izdano je 267 opomena za pravne osobe za naplatu komunalne naknade i naknade za uređenje voda.
* 1406 opomena za fizičke osobe za komunalnu naknadu i naknadu za uređenje voda.

PRORAČUNSKI KORISNICI

Lokalna razvojna agencija Požega sukladno Planu rada za 2021. godinu, u izvještajnom razdoblju obavljala je sljedeće aktivnosti:

Agencija je pratila provedbu Strategije razvoja Grada Požege, pripremala projekte definirane Strategijom prema raspoloživim natječajima, provodila planirane projekte sukladno raspoloživim sredstvima te poticala zajedničke razvojne projekte s drugim jedinicama lokalne i područne (regionalne) samouprave, sudjelovala u provedbi projekata s drugim jedinicama lokalne samouprave.

Surađivala je s drugim lokalnim razvojnim agencijama i regionalnim koordinatorom radi stvaranja i provedbe zajedničkih projekata. Slijedom navedenog, održana su tri sastanka i dvanaest međunarodnih sastanaka s projektnim konzorcijem.

Agencija je za Grad Požegu pripremala projekte sukladno dostupnim natječajima iz Operativnog programa Konkurentnost i kohezija 2014.-2020., Operativnog programa Učinkoviti ljudski potencijali 2014.-2020., te drugih poziva i natječaja koji su bili dostupni za jedinice lokalne samouprave te javne institucije, proračunske korisnike Grada Požege u 2021. godini. Agencija je sudjelovala u pripremi i prijavi šest projekata iz EU natječaja i nacionalnih poziva nadležnih ministarstava i državnih tijela te u provedbi četiri projekta.

Djelatnici Agencije su pratili aktualne natječaje, informirali čelnike ustanova o otvorenim natječajima i javnim pozivima te je pruženo je sedam savjetodavnih usluga pojedinačno javnim ustanovama. Pružene su savjetodavne usluge za pet gospodarskih subjekata telefonskim putem ili osobnim dolaskom u zgradu Poduzetničkog inkubatora.

Lokalna razvojna agencija Požega zadužena je za upravljanje Poduzetničkim inkubatorom Požega. Na dan, 31. prosinca 2021. godine popunjeno je 86% kapaciteta Poduzetničkog inkubatora: ukupno osam od deset uredskih prostora i četiri od četiri hale. Evidentirano je korištenje Konferencijske dvorane u izvještajnom razdoblju od ukupno dvanaest dana, odnosno dvadeset sati koju je koristio 141 sudionik organiziranih događanja.

Djelatnici Agencije su, u izvještajnom razdoblju sudjelovali na sveukupno deset edukacija/radionica/predavanja, u svrhu povećanja kompetencija. Agencija je provodila aktivnosti savjetovanja i informiranja javnog, gospodarskog i civilnog sektora, kao i aktivnosti promidžbe i vidljivosti.

Javna vatrogasna postrojba za izvještajno razdoblje realizirala je sredstava u iznosu od 2.448.458,04 kuna.

U postrojbi je kupljena oprema koje je zamijenila staru dotrajala (deset zaštitnih odijela, dvadeset zaštitnih kaciga, oprema za spašavanje iz dubina i visina) te se ulagalo u održavanje postojeće opreme i vozila.

Aktivnosti u izvještajnom razdoblju prikazane su u tabličnoj evidenciji, kako slijedi:

|  |  |  |  |  |
| --- | --- | --- | --- | --- |
| **Mjeseci** | **Broj int.** | **Požarne int.** | **Tehničke int.** | **Ostale int.** |
| Srpanj | 46 | 10 | 20 | 16 |
| Kolovoz | 43 | 6 | 25 | 12 |
| Rujan | 26 | 5 | 10 | 11 |
| Listopad | 21 | 1 | 6 | 14 |
| Studeni | 14 | 1 | 4 | 9 |
| Prosinac | 30 | 4 | 4 | 23 |
| **Ukupno** | 180 | 27 | 69 | 85 |

Ostale intervencije odnose se na usluge osiguranja u kazalištu, prijevoz vode, izvidi i lažne dojave.

3. OSTALE AKTIVNOSTI GRADONAČELNIKA

Kroz Odsjek za poslove gradonačelnika, u Upravnom odjelu za samoupravu, u ovom izvještajnom razdoblju evidentirane su ostale aktivnosti Gradonačelnika. Pregled svih aktivnosti Gradonačelnika od interesa za javnost predstavlja redovno objavljivanje svih informacija na službenim internetskim stranicama Grada Požege (u nastavku teksta: Grad).

Vidljiv i lako dostupan je Kalendar događanja, gdje se svakodnevno osvježava sadržaj najave događaja. Tijekom ovog izvještajnog razdoblja objavljene su 182 aktivnosti Gradonačelnika.

Događaji i različite manifestacije, priredbe i sl. redovno se najavljuju na konferencijama za novinare, a javnost je i posredstvom drugih medija obavještavana o događanjima i skupovima koje je organizirao Grad ili u kojima sudjeluje.

U skupini Vijesti obuhvaćena je aktivnost na razini Grada. U ovom izvještajnom razdoblju objavljeno je 305 naslova, s višestrukim brojem fotografija. Objavljeni sadržaji na web-stranicama prikazuju ostvarivanje funkcije Gradonačelnika i kroz objave svih odluka koje je donosio, te transparentne informacije o događajima koje je Grad organizirao ili su od posebnog interesa za Grad.

Odjeljak Vijesti na web stranici Grada se može grupirati prema određenim područjima, tako da ovaj pregled ima sljedeći broj objava: Grad - 124; Gospodarstvo - 31; Gradska uprava - 10, Kultura - 52, Sport - 17; Turizam - 15 naslova, te Ostalo - 56.

Službene internetske stranice Grada Požega imaju dnevno prosječno 2826 posjeta.

Pregled objavljenih informativnih sadržaja:

|  |  |
| --- | --- |
| Područje | Broj objava u izvještajnom razdoblju |
| Uprava | 10 |
| Grad | 124 |
| Ostalo | 56 |
| Turizam | 15 |
| Sport | 17 |
| Kultura | 52 |
| Gospodarstvo | 31 |
| UKUPNO | 305 |

Na ovaj način pregledno, ažurno, ali i detaljno daje se jednostavna mogućnost svakom građaninu da prati kako Gradska uprava i Gradonačelnik ostvaruju svoje funkcije.

Gradonačelnik Grada Požege i/ili njegov zamjenik od početka srpnja do kraja prosinca 2021. održali su sastanke s pravnim ili fizičkim osobama, a sve u svrhu ostvarenja brojnih projekata na dobrobit grada i njegovih građana. U cilju ostvarivanja javnosti rada gradonačelnika i informiranja javnosti o radu Gradske uprave, predstavnici medija redovito su izvješćivani i pozivani te kontinuirano prate sjednice Gradskog vijeća, konferencije za novinare, prijeme i događanja i ostale aktivnosti Grada Požege. Gradonačelnik, njegov zamjenik i suradnici redoviti su sudionici događanja koja se održavaju u našemu gradu. U cilju ostvarenja svih tih manifestacija i priredbi, ali i projekata na različitim poljima od interesa za Grad, navodimo aktivnosti gradonačelnika i/ili njegovog zamjenika, odnosno pročelnika u izvještajnom razdoblju, uz napomenu da, zbog situacije uzrokovane koronavirusom, neki projekti i događaji Grada Požege nisu održani.

SRPANJ:

- sastanak s predsjednikom uprave Financijske agencije (Fina) mr.sc. Draženom Čovićem i voditeljem požeške podružnice Fine Hrvojem Ceranićem.

- 2. sjednica Gradskog vijeća Grada Požege

- sastanak - Gradsko kazalište Požega

- sastanak - Konzervatorski odjel u Požegi

- 41. požeška Kulenijada

- sastanak - Zvečevo d.d.

- 24. godišnjica utemeljenja Požeške biskupije

- sastanak - Gradska knjižnica Požega

- sastanak s generalnim direktorom Hrvatskih voda Zoranom Đurokovićem

- 29. hrvatski festival jednominutnih filmova

- sastanak - Ministarstvo unutarnjih poslova, Ravnateljstvo civilne zaštite

- „Zlatne grive Zlatne doline - Mihaljevci 2021.”

- sastanak - Tekija d.o.o.

- sastanak - Gradski muzej Požega

- završna konferencija projekta Petica za dvoje - IV. faza

- sastanak - Zagrebačka banka d.d.

- sastanak - Hrvatski zavod za mirovinsko osiguranje

- sastanak s ministricom poljoprivrede Marijom Vučković

- predstavljanje projekta digitalizacije požeških novina, „Glasnika županije požeške“

KOLOVOZ:

- završetak Škole kuglanja

- obilježavanje Dana pobjede i domovinske zahvalnosti i Dana hrvatskih branitelja

- blagdan svetog Lovre

- otvorenje izložbe tweetova Hrvatske gorske službe spašavanja Trending #HGSS70

- 5. nogometni turnir Aurea Fest Požega

- blagdan Gospe Voćinske

- Europski dan sjećanja na žrtve totalitarnih i autoritarnih režima

- sastanak s ravnateljicom Gimnazije dr.sc. Vesnom Vlašić

- punjenje Festivalskog vina

- memorijalni turnir "Slavko Pandžić"

- sastanak - Gradski muzej Požega

- otvorenje izložbe „Slatki život – 100 godina tvornice Zvečevo“

- svečana sjednica Općinskog vijeća Općine Velika

- javna tribina povijesne postrojbe Gradska straža Požega

- Aurea Fest običaja i kulturne baštine

- Aurea Jazz Fest

- Zlatne žice Slavonije Požega 2021.

- dodjela ugovora za projekt „Naša školska užina – faza III.

- obilježavanje Svetišta Gospe od suza u Pleternici

RUJAN:

- sastanak s rektorom Sveučilišta u Osijeku prof. dr. sc. Vladom Gubercem i prorektorom za strategiju razvoja i financije Sveučilišta u Osijeku prof. dr. sc. Dragom Šubarićem

- 42. smotra Saveza amaterskih puhačkih orkestara Slavonije i Baranje

- 3. sjednica Gradskog vijeća Grada Požege

- sastanak - Javna vatrogasna postrojba Grada Požege

- 30. godišnja pogibije hrvatskih branitelja u Kusonjama

- natjecanje 2. Hrvatske kuglačke lige

- sastanak s ravnateljem Glazbene škole Požega

- sastanak s ravnateljicama osnovnih škola s područja Grada Požege

- Međunarodno otvoreno prvenstvo Hrvatske u cestovnim moto utrkama

- sastanak s pročelnikom HGSS stanice Požega

- Dan hrvatskih branitelja Požeško – slavonske županije i 30. obljetnica oslobođenja požeške vojarne

- Dan općine Brestovac

- sastanak s ravnateljicom Dječjeg vrtića Požega

- AgroTour Slavonija - sajam poljoprivrede i seoskog turizma

- 27. godišnjica djelovanja UHDDR-a Požeško – slavonske županije

- 25. Međunarodni košarkaški turnir „Zlatna dolina“

- susret s akademskom kiparicom Tatjanom Kostanjević

- otvorenje Požeške planinarske obilaznice

- susret s predstavnicima Župe svete Terezije Avilske

- 3. večer poezije i vina u organizaciji Matice hrvatske

- 30. godišnjica prve vojna akcije u Kamenskoj

- Povijesna postrojba Gradska straža Požega - predavanje i izložbu na temu:

 “Vinogradarski običaj Grgureva i požeški vinogradari

- sastanak - Povijesna postrojba Trenkovi panduri

- 4. sjednica Gradskog vijeća Grada Požege

- obljetnica posvete požeške Katedrale i 24. obljetnica uspostave Požeške biskupije

LISTOPAD:

- likovna kolonija Udruge zavičajnih pisaca i slikara Požeško - slavonske županije Matko Peić

- otvorenje novouređenih prostorija Udruge Mali princ

- otvorenje Dječjeg tjedna 2021.

- sastanak sa zamjenikom županice Nikolom Ivanovićem

- predstavljanje zbirke pjesama Filipa Matasića

- zatvaranje Dječjeg tjedna 2021.

- sastanak s tvrtkom Libusoft Cicom d.o.o.

- potpisivanje ugovora s izvođačem radova za Projektiranje i izgradnju uređaja za

 pročišćavanje otpadnih voda

- sastanak - Požeški sportski savez

- svečano otvorenje Mjeseca hrvatska knjige 2021.

- konferencija za medije - najava Otvorenog prvenstva Hrvatske u moto crossu

- otvorenje izložbe fotografija „Čitam.Osjećam“

- Dan otvorenih vrata Gradske kuće

- sastanak s Udrugom invalida Grada Požege i Požeško – slavonske županije

- slavlje sv. Terezije, zaštitnice grada Požege

- Cross Country utrka prvenstva Hrvatske „Zlatni lug“

- Otvoreno Prvenstvo Hrvatske u motocrossu

- sastanak gradonačelnika s ministrom mora, prometa i infrastrukture Olegom Butkovićem

- svečano otvorenje novog MSCT uređaja u OŽB Požega

- dodjela plaketa i medalja liječnicima saniteta 123. brigade HV Požega

- sastanak gradonačelnika s pakračko-slavonskim episkopom Jovanom Ćulibrkom i pakračkim parohom Đorđem Teodorovićem

- pjesnička večer Udruge zavičajnih pisala i slikara Matko Peić

- 5. sjednica Gradskog vijeća Grada Požege

- 4. sjednica Turističkog vijeća Grada Požege

- 30. obljetnica osnutka 123. brigade HV-a

- blagdan sv. Ivana Pavla II u Požegi

- predstavljanje Poetske spomenice 123. brigade HV-a

- Crveni križ Požega - dodjela priznanja višestrukim darivateljima krvi

- konferencija za medije - Festival buče i BučArt

- sastanak s Udrugom GFR Film Video

- predstavljanje knjige "Strategijska obrambena operacija 91./92. godine"

- Obilježavanje blagdana Svih svetih

- Festival buče i BučArt u Požegi

STUDENI:

- sastanak s ravnateljicama vrtića

- dodjela Zlatne kune HGK

- proslava sv. Huberta u požeškoj Katedrali

- Znanstveno - stručni skup: Budućnost ruralnog prostora u Slavoniji i Baranji

- predstavljanje Kulturne rute “Staza željeznog doba Podunavlja”

- sastanak ministrice poljoprivrede Marije Vučković s lokalnim poljoprivrednim proizvođačima

- učenici i učitelji iz Portugala, Španjolske, Turske, Grčke i Poljske u posjetu Gradskoj kući

- konferencija za medije - Okusi jeseni u Požegi

- susret s dekanom Ekonomskog fakulteta Uzhorod Vitaliyem Serzhanovim, zamjenikom rektora Nacionalnog sveučilišta u Uzhgorodu Oleksanderom Rohachaem te profesorom na navedenom sveučilištu Vasylijem Levkulychom

- Mjesec knjige 2021.- stručni skup - „Nova zgrada, nova knjižnica“

- sastanak s ravnateljem Katoličke osnovne škole u Požegi

- otvorenje Centra za informiranje i savjetovanje u karijeri

- učenici i učitelji iz Estonije, Italije i Turske na prijemu u Gradskoj vijećnici

- XII. sjednica Savjeta za Slavoniju, Baranju i Srijem

- Okusi jeseni u pješačkoj zoni

- skupština Udruge invalida Požeško-slavonske županije i Grada Požege

- sastanak - Atletski klub Požega

- Aglomeracija Požega - zamjenik generalnog direktora Hrvatskih voda Davor Vukmirić i direktor tvrtke Tekija d.o.o. Anto Bekić

- obljetnica posvete Crkve sv. Lovre

- obilježavanje Dana sjećanja na žrtve Domovinskog rata i Dana sjećanja na žrtvu Vukovara i Škabrnje

- obilježen Međunarodni dan svjesnosti o prijevremenom rođenju

- Dan otvorenih vrata EU projekata u Požegi

- otvorenje izložbe lutaka Odsjeka za kreativne tehnologije pri Akademiji za umjetnost i kulturu u Osijeku

- 53. Revija hrvatskog filmskog stvaralaštva

- 13. susret gradonačelnika i poduzetnika u Puli

- 6. sjednica Gradskog vijeća Grada Požege

- sastanak - Kuglački klub Požega

PROSINAC:

- konferencija za medije - Advent u Požegi

- 30. obljetnica pogibije jedanaestorice hrvatskih branitelja

- 30. memorijalni kuglački turnir „Tomislav Pranjković“

- sastanak - Konzervatorski odjel u Požegi

- sastanak - Državni arhiv, Odjel u Požega

- obilježavanje Međunarodnog dana osoba s invaliditetom

- Dan općine Jakšić i blagdan sv. Barbare

- premijera blagdanske predstave „Orašar“

- otvorenje klizališta i Adventa na Sportsko - rekreacijskom centru

- predstavljanje knjige „Daruj“ osnivača Marijinih obroka

- plesna predstava Plesnog studija Marine Mihelčić

- blagdansko darivanje potrebitih sugrađana

- tradicionalni obilazak dječjih vrtića, Kaznionice i odjela za pedijatriju OŽB Požega sa sv. Nikolom

- sastanak s ravnateljicama ustanova u kulturi

- humanitarni koncert Glazbene škole Požega za Županijsku ligu protiv raka

- humanitarna izložba učeničkih radova u OŠ Julija Kempfa

- plesni spektakl Požeških mažoretkinja

- otvorenje izložbe radova „A gdje je kultura?“

- posjet gospodarskih predstavnika veleposlanstava i trgovačkih ureda inozemnih diplomatskih misija akreditiranih u Zagrebu Požeško-slavonskoj županiji

- dodjela uvjerenja o osposobljavanju i svjedodžbi o znanju stranog jezika u sklopu projekta „PUK50“

- završna konferencija projekta „PUK50“

- humanitarni božićni sajam u OŠ Antuna Kanižlića

- sastanak s predstavnicima udruga proizašlih iz Domovinskog rata s područja Grada Požege

- predstavljanje 30. izdanja Požeškog pučkog kalendara

- proglašenje Najčitatelja Gradske knjižnice Požega

- 7. sjednica Gradskog vijeća Grada Požege

- konferencija za medije - najava Božićnog sajma, blagdanskog obroka i dočeka Nove godine

- blagdanski prijem gradonačelnika

- sastanak DVD Požega

- božićni domjenak za građane

- susret s akademikom Željkom Reinerom

- 30. godišnjica oslobađanja u Bučju

- sastanak - Spin Vallis

- dodjela stipendija Grada Požege za 2022. godinu

- sastanak - Komunalac Požega d.o.o.

Komunikacija s građanima otvorena je u gradonačelnikovom uredu izravnim prijemom, svakodnevno. U izvještajnom razdoblju Gradonačelnik je primio na razgovor 359 građana. Komunikacija s građanima omogućena je i posredstvom internetskih stranica, gdje se u posebnom odjeljku može postaviti pitanje Gradonačelniku i Gradskoj upravi. U obzir moramo uzeti izvanrednu situaciju s pojavom epidemije SARS-CoV-2 koja je umnogome promijenila način rada i funkcioniranja Gradske uprave.

GRADONAČELNIK

dr.sc. Željko Glavić, v.r.